আ
་བཙུན་བྱམས་པ་མགོན་པོ་ལ་བསྔགས་པའི་ཚིགས་སུ་བཅད་པ་དད་པའི་མེ་ཏོག་ཅེས་བྱ་བ་བཞུགས་སོ། །ན་མོ་བྷཱཊྚ་ར་ཀ་མཻ་ཏྲི་ནཱ་ཐཱ་ཡ། སྔོན་ཚེ་གསེར་བཟང་འོད་ཀྱི་རྒྱལ་བ་ལས། །རྨད་བྱུང་བྱང་ཆུབ་སེམས་
གཉིས་ཡོངས་བཟུང་ནས། །ཐབས་མཁས་འཇུག་པ་བདེ་བའི་ལམ་ཁོ་ནས། །ཀུན་མཁྱེན་རྒྱལ་སར་འཛེགས་མཁས་མ་ཕམ་པ། །བདེ་གཤེགས་རིན་ཆེན་གདུགས་ཀྱི་བསྟན་པ་ལ། །བྱམས་པའི་བདུད་རྩིས་ཡིད་ཅན་གདུང་སེལ་བའི། །སྔོན་མེད་ཟླ་
གཞོན་གསར་པ་ཁྱོད་གཅིག་ཅེས། །ས་གསུམ་སྙན་པར་གྲགས་སོ་མ་ཕམ་པ། །སླད་ནས་གཉིས་སྐྱེས་གཞོན་ནུའི་རྩེ་དགའ་ལས། །བྱང་ཆུབ་སྤྱོད་པའི་ལང་ཚོ་རྫོགས་གྱུར་ཚེ། །ཕན་བདེས་འཇིག་རྟེན་རྒྱས་པར་འགེངས་མཛད་པའི། །ཡ་མཚན་ཉིན་
༈བཞིན་དྲན་ནོ་མ་ཕམ་པ། །ཤེས་རབ་སྙིང་རྗེའི་ནུས་སྟོབས་རྨད་བྱུང་བས། །དཀའ་བ་མེད་པར་ཡིད་སྲུབས་མཐར་བྱས་ཏེ། །ཐར་པའི་ཟིལ་དངར་བདག་གིར་བཞེས་མཛད་པའི། །རྣམ་ཐར་མཚུངས་པ་མེད་དོ་མ་ཕམ་པ། །འདི་ན་ཉི་མའི་གཉེན་གྱི་བསྟན་
པ་ལ། །ཅུང་ཟད་བྱ་བ་བྱས་ཀྱང་ཕྱི་མའི་དུས། །ཁྱོད་ཀྱིས་དབུགས་དབྱུང་མཛད་ཅེས་གང་གསུངས་པའི། །བདེན་ཚིག་སྙིང་ནས་བསྐུལ་ལོ་མ་ཕམ་པ། །ཤིན་ཏུ་སྦྱངས་པའི་ནོར་བུའི་ཕུང་པོ་ནི། །མཚན་དཔེའི་ཉམས་བརྒྱས་རོལ་པ་ཉིད་དམ་ཞེས། །
སོམ་ཉིའི་ཕ་མཐར་འགོད་པའི་ཡེ་ཤེས་སྐུ། །མངོན་སུམ་མིག་སྔར་སྟོན་ཅིག་མ་ཕམ་པ། །ཡན་ལག་དྲུག་ཅུའི་རྒྱུད་མངའ་དབྱངས་སྙན་པོས། །ཟབ་རྒྱས་ཐེག་པ་མཆོག་གི་གཞུང་ལུགས་ལ། །སྦྱར་བས་མཐའ་གཉིས་གཉིད་ལས་སློང་མཛད་པས། །རྣ་
623

བའི་བདུད་རྩིར་མཛོད་ཅིག་མ་ཕམ་པ། །འདི་ཞེས་བརྗོད་པའི་སྤྲོས་པ་བརྟུལ་གྱུར་ཀྱང་། །མཁྱེན་བརྩེའི་གཟིགས་པ་བྱེ་བ་ཕྲག་བརྒྱ་ཡིས། །ཡིད་ཅན་ཀུན་གྱི་རྗེས་སུ་འཇུག་བརྩོན་པས། །བདག་རྒྱུད་བྱིན་གྱིས་རློབས་ཤིག་མ་ཕམ་པ། །མི་ཕྱེད་སྙིང་ནས་
དད་པའི་ང་རོ་ཡིས། །རྒྱལ་བའི་སྲས་ཀྱི་རྣམ་ཐར་བསྔགས་པ་དང་། །རྗེས་སུ་སློབ་པའི་སྨོན་པས་མདུན་བདར་ན། བྱང་ཆུབ་བར་དུ་སྐྱོངས་ཤིག་མ་ཕམ་པ། །བདག་དང་བདག་ལ་ལྟོས་པའྀ་འགྲོ་བ་ཀུན། །སྲིད་དང་ཞི་ལས་ངེས་པར་འབྱུང་བའི་
ལམ༑ །རྩེ་གཅིག་བསྙེན་ཅིང་དེ་ལས་གཞན་གྱུར་པའི། །ཡིད་བྱེད་མཚན་མ་སོལ་ཅིག་མ་ཕམ་པ། །ཚུལ་ཁྲིམས་དག་ཅིང་ཐོས་བསམ་ཏིང་འཛིན་དང་། །གཟུངས་དང་སྤོབས་པའི་རིན་ཆེན་གྲུར་ཞུགས་ཏེ། །ཉོན་མོངས་ཤེས་བྱ་སྙོམས་འཇུག་ཆུ་གཏེར་
ལས༑ །བརྒལ་བའི་དེད་དཔོན་མཛོད་ཅིག་མ་ཕམ་པ། །ནམ་ཞིག་ཚེ་འདིའི་སྤྱོད་ཡུལ་ནུབ་པའི་ཚེ། །དགའ་ལྡན་ཆོས་ཀྱི་འདུན་ས་ཉམས་དགའ་བར། །འཕགས་པ་དགྱེས་པའི་ཕྱག་གིས་ཡོངས་བཟུང་ནས། །ལུང་བསྟན་དབུགས་དབྱུང་མཛོད་ཅིག་མ་
ཕམ་པ། །མདོར་ན་ཁྱོད་བཞིན་བྱང་ཆུབ་མཆོག་བརྙེས་ནས། །མཁའ་མཐས་གཏུགས་པའི་ཡིད་ཅན་རྒྱ་མཚོ་ཀུན། །ཕན་བདེའི་ལམ་བཟང་འགོད་པའི་ཕྲིན་ལས་ཀྱིས། །སྐལ་བ་བཟང་པོར་སྦྱོར་ཅིག་མ་ཕམ་པ། །ཞེས་པའང་རྒྱལ་ཁམས་ཉུལ་བའི་བྱ་
བྲལ་བ་མཁྱེན་བརྩེའི་མིང་གིས་རང་ལོ་ཉེར་གཅིག་པར་བྱང་ཆུབ་སེམས་དཔའ་ཆེན་པོ་གཞོན་ནུ་རྒྱལ་མཆོག་པའི་ཕྲིན་ལས་ལས་བྱུང་བ་རོང་དགའ་ལྡན་བྱམས་པ་གླིང་གི་སྣང་བརྙན་ཆེན་མོའི་མདུན་སར་ཇི་ལྟར་གསོལ་བ་བཏབ་པ་བཞིན་སླད་ནས་ཀྱང་ཡང་
སྒྲུབ་ཐབས་ཀུན་བཏུས་

M
གཉིས་བྱོན།
།ཡང་གསོལ་བ་བཏབ་པ་དེ་དེ་བཞིན་དུ་འགྲུབ་པར་གྱུར་ཅིག། །།སརྦ་དཱ་ཀ་ལྱཱ་ཎཾ་བྷ་བ་ཏུ།། །།